laion/Wikipedia-Exotic huggingface dataset:
জেসমিন সিমহালন

জেসমিন সিমহালন (জন্ম ১৩ই নভেম্বর ১৯৭০) হলেন একজন ভারতীয় মার্শাল শিল্পী এবং ভারতীয় শাস্ত্রীয় নৃত্যশিল্পী। তাঁর বাবা, সিমহালন মাধব পানিকার, কেরালার একজন সুপরিচিত মার্শাল আর্টিস্ট ছিলেন। জেসমিন হলেন একজন কালারিপায়াত্তু গুরুক্কল এবং সিলাম্বামের প্রশিক্ষক। তিনি যুক্তরাজ্য এবং ভারত ভিত্তিক একজন পরিদর্শন শিল্পী ও নৃত্য পরিচালক। তিনি গত বিশ বছর ধরে শারীরিক থিয়েটার (প্রাথমিকভাবে শারীরিক গতিবিধির মাধ্যমে ঘটনার বর্ণনা করা) এবং ভারতীয় সমসাময়িক নৃত্য, থিয়েটার এবং মার্শাল আর্ট ফর্মের একটি অংশ হয়ে উঠেছেন। জেসমিন কালারিপায়াত্তু, সিলাম্বাম এবং মারমাম সহ ভারতীয় মার্শাল আর্টে প্রশিক্ষণ নিয়েছেন। এছাড়াও তিনি একজন প্রশিক্ষিত ভারতীয় শাস্ত্রীয় নৃত্যশিল্পী, তিনি মোহিনিয়াত্তম, ছৌ নৃত্য এবং ভরতনাট্যমের প্রশিক্ষণ নিয়েছেন। ১৯৮৭ সাল থেকে, ভারতীয় চন্দ্রলেখা (নৃত্যশিল্পী) গোষ্ঠী (১৯৮৮ - ১৯৯৩) এবং শোভনা জয়াসিং নৃত্য সংস্থার (১৯৯৩ - ২০০৩) বেশিরভাগ প্রযোজনার অংশ ছিলেন জেসমিন, নৃত্যশিল্পী এবং শিক্ষাগত / কর্মশালা নেতা হিসাবে তিনি কাজ করেছেন। একই সঙ্গে তিনি একক শিল্পী এবং নৃত্য পরিচালক হিসাবেও কাজ করেছেন। তিনি ওয়েন ম্যাকগ্রেগর (ইউকে), রিচার্ড অ্যালস্টন (ইউকে), লরি বুথ (ইউকে), রজার সিনহা (কানাডা), মাভিন খু (ইউকে) এর প্রযোজনায় প্রদর্শন করেছেন, ২০০১ সালে বেসমেন্ট জ্যাক্স অ্যালবাম ও এমার্জেন্সি এক্সিট আর্টস প্রোডাকশনের রঙ্গারং অনুষ্ঠানের অংশ ছিলেন। ২০০০ সালের গ্রীষ্মে, জেসমিন কিথ খান পরিচালিত পুরস্কার বিজয়ী প্রযোজনা, কামিং অফ এজ-এর জন্য নৃত্য পরিচালনা এবং অভিনয় করেছিলেন। টেলিভিশন এবং চলচ্চিত্রে জেসমিনের কাজের মধ্যে রয়েছে অমরজিৎ সিং-এর চেক এবং বিবিসি প্রযোজনার অ্যাওয়ে গেম। তাঁর শারীরিক থিয়েটার চাথি (মালয়ালম ভাষায় প্রতারক বোঝায়), যার নৃত্য পরিকল্পনা ১৬ শতকের কেরালার অরোমাল চেকাভার, চাথিয়ান চানথু ইত্যাদির মতো উত্তর ব্যালাডের যোদ্ধাদের উপর ভিত্তি করে রচিত, সেটি নিয়ে তিনি যুক্তরাজ্য এবং ইউরোপে ভ্রমণ করেছেন। সম্প্রতি, তিনি সমারসেট হাউসে একটি পথ নাটক এবং ভিডিও ইনস্টলেশন ঘোস্ট -এর পরিচালনা ও অভিনয় করেছেন। তিনি লন্ডন মেলার জন্য একটি ভিডিও ইন্সটলেশন, স্পি্লট-এর শিল্প নির্দেশনা ও সঞ্চালনা করেছেন। ২০০৯ সালের শেষ পর্যন্ত, ফুটবল এবং স্পেয়ার রিব দক্ষিণ পূর্ব এশিয়া, ইউরোপ এবং আমেরিকায় ভ্রমণ করেছিল। বর্তমানে, তিনি সমগ্র দক্ষিণ ভারত জুড়ে সচেতনতামূলক প্রোগ্রাম পরিচালনা করেন, তাঁর উদ্দেশ্য হলো দক্ষিণ ভারতীয় শিক্ষা ব্যবস্থার মধ্যে কালারিপায়াত্তু, যোগব্যায়াম এবং পাইলেটের (মন-শরীরের এক প্রকার ব্যায়াম) মাধ্যমে সুস্বাস্থ্যকে একীভূত করার জন্য প্রোগ্রাম স্থাপন করা। এর পাশাপাশি তিনি বিভিন্ন এনজিও এবং সরকারী সংস্থার সাথে ঘনিষ্ঠভাবে কাজ করেন। তাঁর সাম্প্রতিক পুরস্কারপ্রাপ্ত সহযোগিতামূলক কাজটি হলো নিউ ইয়র্কের বিল্ডার্স অ্যাসোসিয়েশনের প্রযোজনায়, লন্ডনের মতিরোতির সহযোগিতায় উৎপাদিত একটি মাল্টিমিডিয়া থিয়েটার। এটি একটি বিশ্ব যোগাযোগ সংস্কৃতি এবং শিল্পকলা বিষয়ক কাজ। "Jasmine Simhalan, Indian Dancer"। সংগ্রহের তারিখ ৪ এপ্রিল ২০২৩।  "Indian female martial artists"। সংগ্রহের তারিখ ৪ এপ্রিল ২০২৩।  "Chandralekha"। ৯ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০২৩।  "SJDC"। ২৩ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০০৭।  "Jasmine Simhalan, Indian Dancer"। সংগ্রহের তারিখ ৪ এপ্রিল ২০২৩।  Alladeen অফিসিয়াল জেসমিন সিমহালন ওয়েবসাইট জেসমিনের কালারিপায়াত ওয়েবসাইট মতিরোতির ওয়েবসাইট নির্মাতা সমিতির ওয়েবসাইট টেমপ্লেট:ভারতীয় সমরকলা
বাস্তব জীবন

বাস্তব জীবন আদিতে বাস্তব বিশ্বকে সাহিত্যের কল্পকাহিনীভিত্তিক, অসদ বা আদর্শীকৃত বিশ্ব থেকে পার্থক্য করার জন্য, কিংবা অভিনয়ের ক্ষেত্রে অভিনয়শিল্পী ও তাদের ফুটিয়ে তোলা চরিত্রের মধ্যে পার্থক্য করার জন্য ব্যবহৃত একটি বাক্যাংশ। তবে আধুনিক যুগে এসে আন্তর্জাল বা ইন্টারনেটের প্রেক্ষিতে বাস্তব জীবন বলতে মূলত আন্তর্জালের বাইরে অবস্থিত (অর্থাৎ অফলাইনের) ঘটনা, ব্যক্তি, কর্মকাণ্ড ও আন্তঃক্রিয়াকে বোঝাতে কথাটি ব্যবহৃত হচ্ছে। একে "রক্তমাংসের জগৎ" (ইংরেজিতে Meatspace মিটস্পেস) নামেও ডাকা হতে পারে। ২০২২ সালে দার্শনিক ডেভিড চালমার্স মত দেন যে তথাকথিত ভৌত বিশ্বের জীবন এবং পরিগণক ও আন্তর্জালে (কম্পিউটার ও ইন্টারনেট) যাপিত জীবনের মধ্যবর্তী সীমারেখা বর্তমানে অস্পষ্ট হয়ে গেছে। মানুষ দুই জীবনেই নিমজ্জিত ও সক্রিয়। তাই দুই ধরনের জীবনকেই বর্তমানে বাস্তব জীবনের অংশ হিসেবে গণ্য করা উচিত। সশরীর ব্যবসা মুখোমুখি সাক্ষাৎকাল মুখোমুখি আন্তর্জালে সংযুক্ত ও আন্তর্জাল বিচ্ছিন্ন বাস্তবতা অপ্রকৃত বাস্তবতা মিশ্র বাস্তবতা "Meatspace"। Merriam-Webster। সংগ্রহের তারিখ ৪ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) David Chalmers (১৪ জুন ২০২২)। "Our Virtual Lives Are Real Lives"। সংগ্রহের তারিখ ৪ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Meatspace from the Jargon File. Meatspace from Oxford Dictionaries Online "Origin of the term meatspace?"। সংগ্রহের তারিখ ২ এপ্রিল ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Word Spy – meatspace"। ২৮ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:মিশ্র বাস্তবতা
রেযা সাকিব মুস্তফায়ি

মুহাম্মাদ রেযা সাকিব মুস্তফায়ি (উর্দু: محمد رضا ثاقب مصطفائی‎‎; জন্ম ১৬ মার্চ ১৯৭২) একজন পাকিস্তানি ইসলাম প্রচারক এবং পণ্ডিত। তিনি ইদারা-তুল মুস্তফার প্রতিষ্ঠাতা। মুস্তফায়ি উম্মে হামজাকে বিয়ে করেছেন। তিনি মুহাম্মাদ রেযা সাকিব মুস্তাফায়ি ফাউন্ডেশনের প্রতিষ্ঠাতা। তিনি নকশবন্দি সুফি তরিকার একজন অনুসারী এবং মওলিদ (নবীর জন্মদিন), উরস (সাধকের স্মরণ) এবং বাইয়াত (শেখের প্রতি আনুগত্যের শপথ) এর সুফি অনুশীলনকে সমর্থন করেন। নভেম্বর ২০১৮ সালে তিনি লাহোরে পাকিস্তানের সেনাপ্রধান কামার জাভেদ বাজওয়ার ছেলে সাদ বাজওয়ার বিয়ের অনুষ্ঠান পড়িয়েছিলেন। "Pakistani Religious Leaders Promote Antisemitism, Say: 'When The Jews Are Wiped Out... The Sun Of Peace Would Begin To Rise On The Entire World'; 'Israel Has Inducted More Armed Personnel In Kashmir... Under The Guise Of Tourists'"। MEMRI। ৩১ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Allama Saqib Raza Mustafai visits Kenya"। Daily Nation। ১৬ ডিসেম্বর ২০১৭।  "اطاعت کے بغیر عشق مصطفیؐ کا دعویٰ سچ نہیں ہوسکتا - علامہ رضا ثاقب"। Daily Ummat (উর্দু ভাষায়)। ২৯ জানুয়ারি ২০১৯।  "علامہ رضا ثاقب مصطفائی آج لاہور پریس کلب میں درس قرآن دینگے"। Nawa-i-Waqt (উর্দু ভাষায়)। ২১ অক্টোবর ২০১৮।  "پیرزادہ محمد رضا ثاقب مصطفائی وطن واپس پہنچ گئے"। Daily Dunya (উর্দু ভাষায়)।  Olding, Rachel (৫ অক্টোবর ২০১৬)। "Pakistani scholar ordered home from Australian tour after anti-Semitic video emerges"। The Sydney Morning Herald।  "گستاخانہ فلم 'مذہبی جماعتوں' کلرکوں کے ملک گیر مظاہرے 'فلپائن' تھائی لینڈ میں امریکی سفارتخانوں کی طرف مارچ"। Nawa-i-Waqt (উর্দু ভাষায়)। ২৮ সেপ্টেম্বর ২০১২।  "3rd annual urs of Hafiz Sabir Ali held at Bhopal"। UrduPoint। ৬ এপ্রিল ২০১৯।  Singh, Aastha (১৩ নভেম্বর ২০১৮)। "Pakistan army chief son's marriage performed by Islamic hardline cleric"। ThePrint।  "آرمی چیف کے صاحبزادے کا نکاح، دینی اسکالر علامہ ثاقب رضا مصطفائی نے آرمی چیف کے صاحبزادے کا نکاح پڑھایا"। Nawa-i-Waqt (উর্দু ভাষায়)। ১২ নভেম্বর ২০১৮।
পাসমবাহন নৃত্য

পাসামবাহন নৃত্য হল একটি মিনাংকাবাউ ঐতিহ্যবাহী নৃত্য যা ইন্দোনেশিয়ার পশ্চিম সুমাত্রা প্রদেশের বিভিন্ন অঞ্চলে পরিবেশিত হয়। সাধারণত একটি ঐতিহ্যবাহী অনুষ্ঠানে অতিথি এবং প্রবীণদের সম্মান করার জন্য আনুষ্ঠানিক স্বাগত নৃত্য হিসাবে পাসমবাহন পরিবেশিত হয়। যাইহোক, আজকাল এই নৃত্যটি কেবল স্বাগত অনুষ্ঠানেই নয়, জনসাধারণের সম্মুখেও একটি জনপ্রিয় নর্তন শিল্প হিসাবে পরিবেশিত হয়। কিছু কিছু বিশেষ ক্ষেত্রে পাসমবাহন নৃত্য পরিবেশন করার রীতি আছে, যেমন যখন দূর থেকে অতিথিরা আসে বা যখন বর কনের বাড়িতে আসে। বিয়েতে বর ও কনেকে স্বাগত জানাতে পাসমবাহন নৃত্য পরিবেশিত হয়। সম্মানিত অতিথিরা বা বর-কনে ঘরে প্রবেশ করলে, নর্তকীরা সাধারণত একটি ছাতা তাদের মাথায় ধরে যা আভিজাত্যের ও সম্মানের প্রতীক চিহ্ন স্বরূপ। সাধারণত মহিলারাই পাসমবাহন নৃত্যে অংশগ্রহন করে। তারা রঙিন আনুষাঙ্গিক কাপড় পরে এবং মাথায় মস্তক পরিধেয় ধারন করে। তারা ঐতিহ্যবাহী মিনাংকাবাউ বাদ্যযন্ত্র যেমন তালেম্পং এবং গেন্ডাং-এর তালে তালে নৃত্য পরিবেশন করে। তালেম্পং হল মিনাংকাবাউ উপজাতির সাধারণ যন্ত্রের একটি ঐতিহ্যবাহী বাজনা। এটি পিতল বা কাঠের তৈরি হয়। পাসমবাহন নৃত্য পরিবেশিত হওয়ার পর, অতিথিদের কাছে পান ভর্তি এক ধরনের ট্রেতে পান পরিবেশন করা হয় ও বাদবাকী অনুষ্ঠান চলতে থাকে। পাসমবাহন নৃত্য একচেটিয়াভাবে একটি স্বাগত নৃত্য হিসাবে পরিচিত ছিল। যাইহোক, এখন এর কার্যকারিতা পরিবর্তিত হয়েছে। এই নাচ এখন শুধু স্বাগত জানানোর জন্য নয় বরঞ্চ উপস্থিত জনগনকে বিনোদন দেওয়ার জন্যও ব্যবহৃত হয়। www.scribd.com Tari Pasambahan. Tari Payung Sumatra Barat ওয়েব্যাক মেশিনে আর্কাইভকৃত ১ নভেম্বর ২০১১ তারিখে. www.west-sumatra.com Pagelaran Seni Minangkabau[স্থায়ীভাবে অকার্যকর সংযোগ]. "pasambahan-dance"।
আফ্রিকান নেটওয়ার্ক ইনফরমেশন সেন্টার

আফ্রিনিক (আফ্রিকান নেটওয়ার্ক ইনফর্মেশন সেন্টার) হল আফ্রিকার আঞ্চলিক ইন্টারনেট নিবন্ধন (আর, আই, আর) সংস্থাটির আঞ্চলিক সদর দপ্তর। এর অবস্থা মরিশাসে। আফ্রিনিক গঠিত হওয়ার আগে, আফ্রিকার জন্য আই,পি অ্যাড্রেস (IPv6 এবং IPv4) এশিয়া-প্যাসিফিক নেটওয়ার্ক ইনফরমেশন সেন্টার (অ্যাপনিক), আমেরিকান রেজিস্ট্রি ফর ইন্টারনেট নম্বর (আরিন) এবং রাইপ এন,সি,সি এর মাধ্যমে বিতরণ করা হত। আইকান অস্থায়ীভাবে ১১ অক্টোবর ২০০৪ এ আফ্রিনিক স্বীকৃত। ২২ ফেব্রুয়ারি ২০০৫ তারিখে রেজিস্ট্রি চালু হয়। আইকান, এই সংস্থাকে এপ্রিল ২০০৫ সালে চূড়ান্ত স্বীকৃতি দেয়। আফ্রিনিক বোর্ড নয় সদস্যের পরিচালনা পরিষদ নিয়ে গঠিত। পরিচালকদের মধ্যে ছয়জন বিভিন্ন উপ-অঞ্চলের প্রতিনিধিত্ব করার জন্য নির্বাচিত হন, এবং দুজন পরিচালক আঞ্চলিক প্রতিনিধিত্বের বিপরীতে শুধুমাত্র দক্ষতার ভিত্তিতে বোর্ডে কাজ করার জন্য নির্বাচিত হন। বোর্ডের শেষ আসনটি প্রধান নির্বাহী কর্মকর্তা দ্বারা পূরণ করা হয়। আফ্রিনিক কাউন্সিল অফ এল্ডার্স ছয়জন প্রাক্তন আফ্রিনিক চেয়ারপারসন নিয়ে গঠিত। তারা উপদেষ্টা হিসেবে ভূমিকা পালন করে থাকেন এবং প্রাক্তন চেয়ার হিসাবে সংগঠনের নেতৃত্ব দেওয়ার পূর্ব-অভিজ্ঞতার আলোকে পরামর্শ প্রদান করে থাকেন। আফ্রিনিক কাউন্সিল অফ এল্ডার্সের সদস্যরা হলেন: ড. নি এন. কোয়ানর (আফ্রিনিক বোর্ড অফ ট্রাস্টিজ চেয়ার: ২০০১-২০০৪) পিয়ের এস ড্যান্ডজিনো (আফ্রিনিক চেয়ার: ২০০৪-২০০৮) বোর্ড সদস্য: ২০০৪-২০১০ ড. ভিভ পদয়াতচি (আফ্রিনিক চেয়ার: ২০০৮-২০১১) - বোর্ড সদস্য: - ২০০৫-২০১১ মাইমাউনা এনডেই ডিওপ ডায়াগন (আফ্রিনিক চেয়ার: ২০১১–২০১২) - বোর্ড সদস্য: ২০১০-২০১৩ আফ্রিনিক কর্মীরা প্রতিষ্ঠানের দৈনন্দিন কার্যক্রম পরিচালনা করে। কর্মীদের নয়টি বিভাগে গঠন করা হয়েছে: সিইওর অফিস, এইচআর এবং প্রশাসন, গবেষণা ও উদ্ভাবন, অর্থ ও অ্যাকাউন্টিং, বাহ্যিক সম্পর্ক, যোগাযোগ এবং জনসংযোগ, সদস্য পরিষেবা, আইটি এবং প্রকৌশল, এবং সক্ষমতা বৃদ্ধি। এই বিভাগগুলি সদস্যদের জন্য তথ্যের কেন্দ্রীয় উত্স হিসাবে কাজ করা সহ সমস্ত আফ্রিনিক কার্যক্রমকে অন্তর্ভুক্ত করে। আফ্রিনিকের ওপেন পলিসি ডেভেলপমেন্ট প্রক্রিয়া সারা বিশ্বের ইন্টারনেট নম্বর সংস্থানগুলিতে গুরুত্বপূর্ণ অংশীজনদের অংশগ্রহণের জন্য আমন্ত্রণ জানায় (বেশিরভাগ আফ্রিকান অঞ্চল)। এর মধ্যে রয়েছে সরকার, নিয়ন্ত্রক, শিক্ষাবিদ, মিডিয়া, প্রযুক্তিগত সম্প্রদায়, সুশীল সমাজ এবং অন্যান্য অলাভজনক সংস্থার প্রতিনিধিরা। "RIR Governance Matrix | The Number Resource Organization"। www.nro.net (ইংরেজি ভাষায়)। ২০১৮-০৭-১৭ তারিখে মূল থেকে আর্কাইভ করা। সংগ্রহের তারিখ ২০১৮-০৭-১৭।  "AFRINIC Contact Details"। afrinic.net।  "AFRINIC Provisional Approval by ICANN"। icann.org।  "IANA Report on Recognition of AfriNIC as a Regional Internet Registry"। iana.org।  "Appointment of Directors as per AFRINIC Bylaws"। afrinic.net। ১৮ জুলাই ২০১৮ তারিখে মূল থেকে আর্কাইভ করা।  https://afrinic.net/en/about/our-structure/council-of-elders ওয়েব্যাক মেশিনে আর্কাইভকৃত ১৯ সেপ্টেম্বর ২০১৮ তারিখে Council of Elders
বাকসো

বাকসো বা বাসো হল একটি ইন্দোনেশিয়ান মিটবল (মাংসের বল) জাতীয় খাবার। অঞ্চলভেদে বাকসো হল গরুর মাংসের সুরিমি থেকে তৈরি মাংসের পেস্ট। এর আকার চাইনিজ বিফ বল (গরুর মাংসের বল), ফিশ বল (মাছের কিমার বল) বা শুয়োরের মাংসের বলের মতো হয়। বাকসো শব্দটির মাধ্যমে একটি একক মিটবল বা মিটবল স্যুপের একটি সম্পূর্ণ খাবারের পদকে নির্দেশ করা হয়। মি বাকসো বলতে হলুদ নুডলস এবং ভাত অথবা ভার্মিসেলি (ভার্মিসেলি হল একটি বিশেষ ঐতিহ্যবাহী পাস্তা) দিয়ে পরিবেশিত বাকসোকে বোঝায়, আর বাকসো কুয়া বলতে নুডলস ছাড়া পরিবেশিত বাকসো স্যুপকে বোঝায়। সমস্ত ইন্দোনেশিয়া জুড়ে রাস্তার খাবার অস্থায়ী দোকান থেকে শুরু করে উচ্চ-শ্রেণির রেস্তোরাঁতেও বাকসো পাওয়া যায়। সোটো, সাতে এবং সিওমায়ের পাশাপাশি, বাকসো ইন্দোনেশিয়ার অন্যতম জনপ্রিয় রাস্তার খাবার (পথখাবার)। আজ, ইন্দোনেশিয়ার সুপারমার্কেটে বিক্রি হওয়া হিমায়িত খাবার হিসাবে বিভিন্ন ধরণের বাকসো পাওয়া যায়। এটি সাধারণত নুডলস দিয়ে খাওয়া হয়। বাকসো সাধারণত সূক্ষ্মভাবে কাটা গরুর মাংস, অল্প পরিমাণে ট্যাপিওকা ময়দা বা সুজির ময়দা এবং তার সাথে লবণ যোগ করে তৈরি করা হয়। বাকসোতে অন্যান্য উপাদান হিসাবে মুরগি, শুয়োরের মাংস, মাছ বা চিংড়িও যোগ করা যেতে পারে। গরুর মাংসের সুরিমিতে মায়োসিনের পলিমারাইজেশনের উপস্থিতির কারণে বাকসোর আকার সুসংগত, দৃঢ় ও ঘন হয়। যেহেতু বেশিরভাগ ইন্দোনেশিয়ান মুসলিম লোকেরা হালাল খাদ্যতালিকা পালন করে, তাই তাদের জন্য বাকসো তৈরি করতে সাধারণত গরুর মাংস, মুরগির মাংস বা মুরগির সাথে গরুর মাংসের মিশ্রণ ব্যবহার করা হয়। অমুসলিম সংখ্যাগরিষ্ঠ অঞ্চলে, যেমন প্রধান চায়নাটাউন শহরগুলির এবং বালির হিন্দু সংখ্যাগরিষ্ঠ দ্বীপ অঞ্চলে, শুকরের মাংসের বাকসো পাওয়া যায়। ঐতিহ্যগতভাবে গরুর মাংসের সুরিমি বা পেস্ট থেকে কিছু অংশ নিয়ে তাতে হাতের চাপ দিয়ে ও গোল করে পাকিয়ে সেটিকে বলের আকার দেওয়া হয়, তারপর তা গরম জলে সিদ্ধ করা হয়। মাংসের বল সেদ্ধ হয়ে যাওয়ার পরে মীটবলগুলি জল ঝরিয়ে শুকানো হয় ও পরিবেশন করা হয়। অথবা পরে ব্যবহারের জন্য ফ্রিজেও রাখা যেতে পারে। আগে থেকে রান্না করা বাকসো সাধারণত রাস্তার খাবার বিক্রেতাদের দোকানে ঝোলানো অবস্থায় দেখা যায়। বাকসো সাধারণত একটি বাটিতে গরুর মাংসের ঝোলের মধ্যে রাখা হয় এবং তার সাথে হলুদ নুডলস, বিহুন (চালের ভার্মিসেলি পাস্তা), লবণাক্ত সবজি, টোফু, ডিম (বাকসোর সাথে ডিম পরিবেশন বেশ জনপ্রিয়), চাইনিজ ব্রোকলি, শিমের অংকুর, সিওমে বা বাষ্পযুক্ত মাংসের ডাম্পলিং বা খাস্তা ওনটন ইত্যাদি পরিবেশন করা হয়। ভাজা শ্যালট (পেঁয়াজকলি) এবং সেলারিও পাতা খাবারকে সজ্জিত করার জন্য ব্যবহার করা যায়। মি গোরেং, নাসি গোরেং, বা ক্যাপ কাই রন্ধনপ্রনালীতে বাকসোর টুকরো বিভিন্ন খাবারে মিশ্রিত করা হয়। "Calories in Indonesian Food Bakso Daging Sapi (Meatball)"। My Fitness Pal। ৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rick Rodgers (২০১১)। I Love Meatballs!। Andrews McMeel Publishing। পৃষ্ঠা 29। আইএসবিএন 9781449419424।  "Bakso: the soup President Barack Obama loved as a child"। Nola.com article from The Associated Press।  Bruce Kraig; Colleen Taylor Sen (২০১৩)। Street Food Around the World: An Encyclopedia of Food and Culture। ABC-CLIO। পৃষ্ঠা 182। আইএসবিএন 9781598849554।  "Bakso "100% Haram" dikunjungi ABG sampai Senator"। Suluh Bali (ইন্দোনেশীয় ভাষায়)। ৮ মে ২০১৫।
তেঁতুলিয়া থানা

তেঁতুলিয়া থানা বাংলাদেশের পঞ্চগড় জেলার অন্তর্গত তেঁতুলিয়া উপজেলার একটি মডেল থানা। তেঁতুলিয়া ১৮৬০ খ্রিস্টাব্দ থেকে ১৮৬৯ খ্রিস্টাব্দ পর্যন্ত রংপুর জেলার একটি মহুকুমা হিসেবে প্রশাসনিক ইউনিটের মর্যাদা লাভ করে। কিন্তু ১৮৭০ খ্রিস্টাব্দের ১ এপ্রিল এক গেজেট নোটিফিকেশন এর মাধ্যমে তেঁতুলিয়া মহুকুমার সকল ক্ষমতা বিলুপ্ত করে চুড়ান্তভাবে ক্ষমতা হস্তান্তর করা হয় জলপাইগুড়ি জেলার কালেক্টরের হাতে। পরবর্তীতে ১৯১৩ খ্রিস্টাব্দে তেঁতুলিয়ায় পুনরায় স্থাপিত হয় একটি পুর্নাঙ্গ পুলিশ স্টেশন। এরপর থেকে ১৯৪৭ খ্রিস্টাব্দে ভারত বিভাজনের সময় পর্যন্ত এটি ছিল জলপাইগুড়ি জেলার অবিচ্ছিন্ন গুরত্বপুর্ণ অংশ। ১৯৪৭ খ্রিস্টাব্দের ১৮ আগস্ট স্যার রেডক্লিপ ভারতের জলপাইগুড়ি জেলার অন্য ৪টি থানার সঙ্গে তেঁতুলিয়াকে পূর্ব পাকিস্তানের দিনাজপুরের সাথে যুক্ত করে দেন। তেঁতুলিয়া উপজেলার ৭টি ইউনিয়নের প্রশাসনিক কার্যক্রম তেঁতুলিয়া মডেল থানার অধীন। ইউনিয়নসমূহ: ১নং বাংলাবান্ধা ২নং তিরনইহাট ৩নং তেঁতুলিয়া ৪নং শালবাহান ৫নং বুড়াবুড়ি ৬নং ভজনপুর ৭নং দেবনগর তেঁতুলিয়া উপজেলা পঞ্চগড় জেলা "তেঁতুলিয়া উপজেলা - পটভূমি"। tetulia.panchagarh.gov.bd। জাতীয় তথ্য বাতায়ন। ৫ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২৩।  "তেঁতুলিয়া উপজেলা - ইউনিয়নসমূহ"। tetulia.panchagarh.gov.bd। জাতীয় তথ্য বাতায়ন। ৫ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২৩।
সাচিমা

সাচিমা চীনা রন্ধনশৈলীর অন্তর্গত একটি মিষ্টিজাতীয় খাবার.[তথ্যসূত্র প্রয়োজন] এগুলি কিছুটা আমেরিকার স্থানীয় খাবার রাইস ক্রিস্পিজ ট্রিটস -এর মতো দেখতে। এটি মাঞ্চুরিয়াতে উদ্ভূত হয়েছিল এবং এখন সমস্ত চীন জুড়ে জনপ্রিয়। মাঞ্চু রন্ধনপ্রণালীতে, সাচিমা একধরনের মিষ্টি স্বাদের জলখাবার। এতে প্রধানত ময়দা, মাখন এবং চিনি থাকে। এটি চীনের মূল ভূখণ্ডে শিশু এবং প্রাপ্তবয়স্কদের মধ্যে জনপ্রিয়। সাচিমার ক্যান্টোনিজ প্যাস্ট্রি সংস্করণটি কিছুটা মিষ্টি স্বাদের হয়। এটি অন্যান্য জাতের একটি সাচিমা। মূলত সাচিমার সাধারণ উপাদান দিয়েই এটি তৈরি। এর বৈশিষ্ট্য হল এই যে এর উপর তিল বীজ, কিশমিশ বা শুকনো নারকেল ইত্যাদি ছড়িয়ে পরিবেশন করা হয়। ক্যান্টনিজ জাতের সাচিমা আকারে কিছুটা কুঁচকানো হয়। বিদেশের বেশিরভাগ চীনা অধুষ্যিত এলাকায় সাচিমা রান্না করতে ক্যান্টনিজ রন্ধনশৈলী অনুসরন করা হয়। এই প্রকারভেদটি সাধারণত হংকং -এ দেখা যায়। অনেক ফুজিয়ান কোম্পানিগুলি বানিজ্যিকভাবে সাচিমার প্যাকেটজাত (প্যাকেটে ভরার জন্য) সংস্করণ তৈরি করে। এই সংস্করণে তিল থাকে এবং এটি গমের আটা, উদ্ভিজ্জ তেল, ডিম, দুধ, দানাদার চিনি এবং মাল্ট চিনি দিয়ে তৈরি। মিষ্টি ক্যান্টোনিজ সংস্করণের তুলনায় এর স্বাদ তুলনামূলকভাবে সাধারন হয়। মরিশাসে, সাচিমাকে "গ্যাটো ম্যাকারোনি" বলা হয় (এর আক্ষরিক অর্থ অনুবাদ দাঁড়ায় ম্যাকারোনি কেক)। এটি একটি ঐতিহ্যবাহী চীনা কেক যা চীন-মরিশিয়ানদের দ্বারা বিক্রি করা হয় এবং খাওয়া হয়। এটি মরিশাসের জনপ্রিয় খাবার। মেওয়ে মন্ট (বর্মী ভাষা: မရွေးမုန့်) নামে একটি অনুরূপ পদ মায়ানমারের জনপ্রিয় খাবার। পাকা আঠালো চালের স্ফীত দানা ও গুড়ের শরবত দিয়ে এটি প্রস্তুত করা হত। এটি একটি জনপ্রিয় ঐতিহ্যবাহী বার্মিজ স্ন্যাক বা মন্ট। According to the list of ingredients on a package of Sachima from the Zhangzhou distribution company in Fujian province. admin (২০১২-০১-১৯)। "GÂTEAUX TRADITIONNELS CHINOIS: Le choix des saveurs"। Le Mauricien (ফরাসি ভাষায়)। সংগ্রহের তারিখ ২০২১-০৫-০১।
চিলমারীর অষ্টমীর স্নান ও মেলা

চিলমারীর অষ্টমীর স্নান ও মেলা কুড়িগ্রামের চিলমারী উপজেলার ব্রহ্মপুত্র নদের তীরে প্রতিবছর চৈত্রমাসের শুক্লপক্ষের অষ্টমী তিথিতে অনুষ্ঠিত হয়। ঐতিহ্যবাহী স্নান ও মেলা রাজারভিটা এলাকায় পুণ্যতোয়া নদীর তীরে হয়। প্রায় ৪০০ বছর ধরে চৈত্র মাসের শুক্লপক্ষের অষ্টমী তিথিতে পুণ্যস্নান সম্পন্ন করেন সনাতন ধর্মাবলম্বীরা। চিলমারীর ব্রহ্মপুত্র নদের রাজারভিটা এলাকাটি তীর্থস্থান হিসেবে বিবেচনা করা হয়। প্রতিবছর লাখো পুণ্যার্থী ব্রহ্মপুত্রের তীরে জড়ো হন। প্রতিবেশী দেশগুলো থেকেও অনেক ভক্ত যোগদান করে। স্নান উপলক্ষে চিলমারীতে ব্রহ্মপুত্রের তীরে কয়েক কিলোমিটার এলাকাজুড়ে পুণ্যার্থীরা অবস্থান করে। স্থানীয় প্রশাসন ব্রহ্মপুত্রের রমনা ঘাটের উত্তর দিক থেকে শুরু করে রাজারভিটা হয়ে রুকুনুদৌলা সরকারি প্রাথমিক বিদ্যালয় পর্যন্ত অষ্টমীর স্নান ঘাট হিসেবে নির্ধারণ করেছে। অষ্টমীর স্নান উপলক্ষে ঘাট এলাকায় মেলা বসে। লাঙ্গলবন্দ সিন্দুরমতি মেলা কুম্ভমেলা, বিশ্বের বৃহত্তম শান্তিপূর্ণ সমাবেশ "ঐতিহ্যবাহী অষ্টমীর স্নান, ব্রহ্মপুত্র তীরে লাখো পুণ্যার্থীর পদচারণা"। Bangla Tribune। ২০২৩-০৩-২৮। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  সংবাদদাতা। "অষ্টমীর স্নান বুধবার, ব্রহ্মপুত্রের তীরে পুণ্যার্থীর ঢল"। Prothomalo। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  "চিলমারীর ব্রহ্মপুত্রে অষ্টমীর স্নান সোমবার"। banglanews24.com। ২০১৪-০৪-০৬। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  email@hotmail.com, SparkTech। "চিলমারীতে ব্রহ্মপুত্রের পাড়ে হিন্দু ধর্মাবলম্বীদের অষ্টমীর স্নান সম্পন্ন হয়েছে"। amader-protidin.com (ইংরেজি ভাষায়)। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  "চিলমারীতে ঐতিহ্যবাহী অষ্টমীর স্নান, ব্রহ্মপুত্র তীরে হাজারো ভক্তের ঢল"। দৈনিক ইনকিলাব। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  ডটকম, বিডিনিউজ টোয়েন্টিফোর। "চিলমারীতে অষ্টমীর মেলা"। bdnews24। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  Barta, কুড়িগ্রাম বার্তা :: Kurigram। "কুড়িগ্রামে স্নানোৎসব অষ্টমীর স্নান ও মেলা উদযাপন"। Kurigram Barta (ইংরেজি ভাষায়)। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৫।  হিন্দুধর্ম প্রবেশদ্বার জাতীয় তথ্য বাতায়নে চিলমারীর অষ্টমীর স্নান ওয়েব্যাক মেশিনে আর্কাইভকৃত ৫ এপ্রিল ২০২৩ তারিখে
তেঁতুলিয়া

তেঁতুলিয়া শব্দটি দিয়ে বোঝানো হতে পারে: তেঁতুলিয়া উপজেলা — পঞ্চগড় জেলার একটি উপজেলা। তেঁতুলিয়া থানা — বাংলাদেশের একটি পুলিশ থানা। তেঁতুলিয়া ইউনিয়ন, চিরিরবন্দর — দিনাজপুর জেলার একটি ইউনিয়ন। তেঁতুলিয়া ইউনিয়ন, তালা — সাতক্ষীরা জেলার একটি ইউনিয়ন। তেঁতুলিয়া ইউনিয়ন, তেঁতুলিয়া — পঞ্চগড় জেলার একটি ইউনিয়ন। তেঁতুলিয়া ইউনিয়ন, পোরশা — নওগাঁ জেলার একটি ইউনিয়ন। তেঁতুলিয়া ইউনিয়ন, মান্দা — নওগাঁ জেলার একটি ইউনিয়ন। তেঁতুলিয়া ইউনিয়ন, মোহনগঞ্জ — নেত্রকোণা জেলার একটি ইউনিয়ন। তেঁতুলিয়া নদী — বাংলাদেশের বরিশাল বিভাগের উপর দিয়ে প্রবাহিত একটি নদী। রাক্ষসিনী-তেঁতুলিয়া নদী — বাংলাদেশের বৃহত্তর দিনাজপুর জেলার উপর দিয়ে প্রবাহিত একটি নদী। তেঁতুলিয়া করিডোর — বাংলাদেশের পঞ্চগড় জেলার মধ্য দিয়ে পশ্চিমবঙ্গের দিনাজপুর ও জলপাইগুড়ি জেলার যোগাযোগের জন্য একটি প্রস্তাবিত সংযোগপথ। তেঁতুলিয়া সৌরবিদ্যুৎ কেন্দ্র — বাংলাদেশের পঞ্চগড় জেলায় অবস্থিত একটি সৌরবিদ্যুৎ কেন্দ্র। "তেঁতুলিয়া" দিয়ে শুরু হওয়া সকল পাতা "তেঁতুলিয়া" ধারণকারী শিরোনামসহ সমস্ত পাতা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গোল্ডেন হোর্ড

দ্য গোল্ডেন হোর্ড ( উলুগ উলুস হিসাবে স্ব-মনোনীত) ছিল মূলত একটি মঙ্গোল ও পরবর্তীকালে তুর্কি খানাত, যা ১৩শ শতাব্দীতে প্রতিষ্ঠিত এবং মঙ্গোল সাম্রাজ্যের উত্তরপশ্চিমাঞ্চল হিসাবে উদ্ভূত হয়েছিল। ১২৫৯ সালের পর মঙ্গোল সাম্রাজ্য খণ্ডিত হওয়ার সাথে সাথে এটি একটি কার্যকরীভাবে পৃথক খানাতে পরিণত হয়। এটি কিপচাক খানাত অথবা উলুগ উলুস হিসেবেও পরিচিত এবং এটি পূর্বের অসংগঠিত কুমান-কিপচাক কনফেডারেশনকে প্রতিস্থাপন করে। ১২৫৫সালে বাতু খানের (গোল্ডেন হোর্ডের প্রতিষ্ঠাতা) মৃত্যুর পর তার রাজবংশ ১৩৫৯ সাল পর্যন্ত একটি পূর্ণ শতাব্দী ধরে বিকাশ লাভ করে। যদিও নোগাইয়ের ষড়যন্ত্রে ১২৯০ এর দশকের শেষের দিকে তা একটি আংশিক গৃহযুদ্ধের দিকে ধাবিত হয়। উজবেগ খানের (১৩১২-৪১) শাসনামলে হোর্ডের সামরিক শক্তি শীর্ষে পৌঁছেছিল, যিনি ইসলাম গ্রহণ করেছিলেন। গোল্ডেন হোর্ড অঞ্চলটি তার শিখরে সাইবেরিয়া ও মধ্য এশিয়া থেকে পূর্ব ইউরোপের কিছু অংশে ও পশ্চিমে উরাল থেকে ড্যানিউব পর্যন্ত এবং ককেশাস পর্বতমালা ও সীমানা বরাবর কৃষ্ণ সাগর থেকে দক্ষিণে ক্যাস্পিয়ান সাগর পর্যন্ত বিস্তৃত ছিল। তখন মঙ্গোল রাজবংশের অঞ্চলগুলি ইলখানাত নামে পরিচিত ছিল। খানাতটি ১৩৫৯ সালে একটি হিংসাত্মক অভ্যন্তরীণ রাজনৈতিক ব্যাধির সম্মুখীন হয়, এটি সংক্ষিপ্তভাবে তোখতামিশের অধীনে (১৩৮১–১৩৯৫ ) পুনর্মিলনের আগে ঘটে। ১৩৯৬ সালে তৈমুরি সাম্রাজ্যের প্রতিষ্ঠাতা তৈমুরের আক্রমণের পর পরই গোল্ডেন হোর্ড ছোট ছোট তাতার খানাতে ভেঙে যায়, যা ক্রমাগত ক্ষমতায় পতন ঘটায়। ১৫ শতকের শুরুতেই হোর্ড বিচ্ছিন্ন হতে শুরু করে। ১৪৬৬ সাল নাগাদ এটি কেবল গ্রেট হোর্ড হিসাবে উল্লেখ করার মত বিষয় হয়ে দাড়ায় এবং এর অঞ্চলগুলিতে অসংখ্য প্রধানত তুর্কি-ভাষী খানাতের উদ্ভব হয়। ক্রিমীয় খানাতে ও কাজাখ খানাত গোল্ডেন হোর্ডের শেষ অবশিষ্টাংশ যথাক্রমে ১৭৮৩ এবং ১৮৪৭ সাল পর্যন্ত টিকে ছিল। Allsen 1994, পৃ. 413। Zahler, Diane (২০১৩)। The Black Death (Revised সংস্করণ)। Twenty-First Century Books। পৃষ্ঠা 70। আইএসবিএন 978-1-4677-0375-8।  Kołodziejczyk (2011), p. 4. Mustafayeva, A.A.; Aubakirova, K.K.. "The language situation and status of the Turkic language in the Egyptian Mamluk state and Golden Horde". Journal of Oriental Studies, [S.l.], v. 97, n. 2, p. 17-25, June 2021. ISSN 2617-1864. Available at: <https://bulletin-orientalism.kaznu.kz/index.php/1-vostok/article/view/1689>. Date accessed: 01 sep. 2021. doi: https://doi.org/10.26577/JOS.2021.v97.i2.02. Halperin 1987, পৃ. 78। Turchin, Peter; Adams, Jonathan M.; Hall, Thomas D (ডিসেম্বর ২০০৬)। "East-West Orientation of Historical Empires"। Journal of World-Systems Research। 12 (2): 222। আইএসএসএন 1076-156X। সংগ্রহের তারিখ ১২ সেপ্টেম্বর ২০১৬।  Rein Taagepera (সেপ্টেম্বর ১৯৯৭)। "Expansion and Contraction Patterns of Large Polities: Context for Russia"। International Studies Quarterly। 41 (3): 498। জেস্টোর 2600793। ডিওআই:10.1111/0020-8833.00053।  German A. Fedorov-Davydov The Monetary System of The Golden Horde*. Translated by L. I. Smirnova (Holden). Retrieved: 14 July 2017. "The History and Culture of the Golden Horde (Room 6)"। The State Hermitage Museum, Sankt Petersburg। সংগ্রহের তারিখ ২১ মার্চ ২০২০।  The Cambridge History of Russia: Volume 1, From Early Rus' to 1689। Cambridge University Press। ২০০৬। পৃষ্ঠা 130। আইএসবিএন 978-0-521-81227-6।  Encyclopædia Britannica।